Discussió:Llista de monuments d'Olesa de Montserrat

message: No és al carrer de la República Argentina (aquelles són les escoles del poble, no la d'arts i oficis), sinó dins el parc municipal, darrere mateix de l'Ajuntament, i s'hi pot accedir també pel carrer d'Anselm Clavé, pel portal d'entrada al parc, al costat de la policia municipal. --Enric (discussió) 10:38, 28 gen 2013 (CET)
replies: text: L'error ha estat en identificar la fitxa diba corresponent. Ho he modificat, és el que a diba en diuen "Xalets de l'Hotel Gori". --V.Riullop (parlem-ne) 12:32, 28 gen 2013 (CET)
thread_title: Escola municipal d'arts i oficis

message: En un plafó indicatiu situat a la plaça Nova, al començament del carrer de l'Hospital, s'indica que l'hospital vell es va enderrocar l'any 1975, ja no en queda res, només una plaqueta de record amb una data del segle XVIII que devia pertànyer a l'hospital o la capella. L'edifici és nou i sense cap mena d'interès. --Enric (discussió) 11:28, 28 gen 2013 (CET)
replies: text: A diba només parla de la capella, no de l'hospital, i diu que ara és un garatge amb vestigis, al número 3 del carrer Hospital.
replies: text: :Jo diria que l'únic vestigi és la placa del mil set-cents-no-sé-què (tinc la foto a casa, ja ho verificaré) que hi ha al damunt de la porta de garatge... --Enric (discussió) 13:04, 28 gen 2013 (CET)
replies: text: ::He mirat la foto, i la placa diu "ANY 1799" (o 1792, o 1722, perquè els números d'aquella època es confonen). Segons el plafó informatiu, l'hospital es va abandonar el 1915!, i el 1975 el van enderrocar perquè estava en molt mal estat. --Enric (discussió) 01:29, 29 gen 2013 (CET)
replies: text: :::A diba hi ha aquesta foto i diu «A la façana encara s'hi pot veure una obertura en forma d'ull de bou i, a sota, una pedra amb la inscripció "ANY 1799"». Segurament el nom "Hospital Vell / capella de l'antic cementiri" no és afortunat. Potser hauria de ser "Vestigis de la capella de l'antic cementiri, i de l'antic Hospital Vell". --V.Riullop (parlem-ne) 11:33, 29 gen 2013 (CET)
replies: text: ::::A la foto que vaig fer jo, quan la pengi, veuràs perfectament l'ull de bou i la placa, perquè la vaig fer amb detall. Ara bé, jo quan vaig veure l'ull de bou vaig pensar que era modern, i que l'hi havien col·locat per fer pensar en l'antiga capella, no fa gens la pinta que sigui de l'època... --Enric (discussió) 12:57, 29 gen 2013 (CET)
thread_title: Hospital Vell

message: Tot i que Patmapa diu que està enderrocat, la descripció s'acosta molt a l'edifici que hi ha al número 49, just davant el carrer de les Planes. Només hi fallen les finestres dobles partides per una columna neogòtica, però potser ha estat objecte de remodelació. Es pot veure fàcilment amb el Google Maps. --Enric (discussió) 11:28, 28 gen 2013 (CET)
thread_title: Habitatge del carrer Argelines

message: Hi ha una casa amb un plafó de ceràmica a la casa núm. 14, amb un balcó de maó vist i els baixos molt modificats. Suposo que és aquesta. La del número 15 és totalment nova. --Enric (discussió) 11:28, 28 gen 2013 (CET)
thread_title: Habitatge de la plaça Nova 15

message: Segons les descripcions de Patmapa, cap s'adiu amb la «casa darrere l'església», la «casa del carrer de l'Església» i l'«arc gòtic» del carrer de l'Església. Vaig fer tot de fotos del que hi podria correspondre, però no estic segur de cap. Tampoc sé ben bé a què es refereix l'«antiga fàbrica de gas», ja que ben bé davant el convent de les Escolàpies hi ha un edifici modern. Quan comença la pujada hi ha unes naus molt malmeses que podria ser allò, dins un recinte tancat. No es veu la façana, per tant no es pot comprovar si té elements modernistes o què més hi ha, però sembla una nau molt vulgar i sense cap mena de gràcia.
Per cert, hi ha un plànol de Patrimoni de l'Ajuntament d'Olesa on tots aquests elements estan marcats amb un cercle en comptes de la resta, que fan la forma de la parcel·la que ocupa cada edifici. No sé si això indica que han desaparegut o què. La casa del carrer Argelines, per cert, sí que hi està marcada amb la seva forma sobre el mapa, i coincideix amb la que jo deia. --Enric (discussió) 11:28, 28 gen 2013 (CET)
replies: text: En aquest pdf de la Diputació diu que la fàbrica de gas va ser enderrocada i no se'n conserva cap vestigi. També diu que fou enderrocada la casa del carrer Argelines (que no correspon, doncs, amb la que indica el plànol del PGOU de l'Ajuntament). Tampoc és al seu lloc l'arc gòtic (segons el pdf és al cementiri de Can Singla, en un monument als morts de la Guerra Civil), ni existeixen tampoc la casa del carrer de l'Església núm. 3 (la de la galeria d'arcs de les golfes), ni la casa de la plaça Nova núm. 15 (que, com ja vaig comentar, és un edifici nou, però em vaig pensar que la protegida era la veïna, la del núm. 14). --Enric (discussió) 19:11, 10 feb 2013 (CET)
replies: text: :Els marco com enderrocats i els anoto en la revisió del registre, excepte l'art gòtic. El que indica del cementiri és l'arc de l'antic convent del carrer Ample amb un IPA-18699 que ja no existeix. L'arc gòtic amb inscripció del carrer Arc de l'Església deu ser el BCIL B-32 anomenat "Portal carrer Arc de l’Església" i explicat a la fitxa de la diputació. Més que un art gòtic és un porxo amb la inscripció 1593 en la llinda d'una finestra. --V.Riullop (parlem-ne) 20:22, 10 feb 2013 (CET)
replies: text: ::Així estem salvats, perquè vaig fer unes quantes fotos de l'anomenat Arc de l'Església, incloent-hi el sostre  --Enric (discussió) 21:10, 10 feb 2013 (CET) Per cert, la casa "xula" del carrer Argelines és Cal Margarit, tal com surt al mapa de la Diputació. Continuo sense saber quina és la "casa darrere l'Església", ja que a la plaça de la Cendra (la de darrere l'Església) no n'hi ha cap que segueixi la descripció de Patmapa. Al mapa de la Diputació no hi ha cap element marcat darrere l'Església... --Enric (discussió) 21:26, 10 feb 2013 (CET)
replies: text: :::Al mapa de la Diputació hi ha una casa darrera l'església, a la cantonada de la plaça de la Cendra amb del carrer del Forn, però és "Enteixinats de ca la Planxadora", res a veure amb el noucentisme. L'únic que podria ser d'aquest estil és a l'altra banda de l'església, a la plaça Nova. Hi ha 3 cases seguides, als números 9, 10-11 i 12. La del mig ja la tenim a IPA-18691. La número 12 és popular del 1871. De l'altra diu: "L'anomenada Casa Gual, situada a l'esquerra (número 9) tenia una façana en la línia d'un modernisme tardà, però l'any 1990 va ser objecte d'una reforma que la va desvirtuar de manera substancial [...] se sap que s'aixecà l'any 1917 però s'ignora qui és l'autor del projecte. L'obra, però, denota la influència de l'arquitecte Rubió i Bellver." En haver estat reformada és difícil veure si encaixa amb la descripció de patmapa, però podria ser aquesta. Està situada just a la cantonada nord de l'església i tenint en compte que l'entrada principal és al sud, si no m'he desorientat, doncs deu ser aquesta. --V.Riullop (parlem-ne) 09:47, 11 feb 2013 (CET)
replies: text: ::::Jo en la casa núm. 9 de la plaça Nova no hi havia pensat, però sí en la núm. 8 de la plaça de la Cendra (la pots veure amb el Google Street). Com si l'haguessin tirada a terra i volgués recordar la façana antiga. Segons la descripció de la "casa darrere l'església", era de planta baixa, pis i golfes. A la planta baixa hi havia porta i finestra (aquí porta d'entrada i porta de garatge), al pis hi havia una balconada amb dues sortides (aquí també) i després unes golfes tipus galeria de tres obertures, i aquí hi ha una galeria descoberta per la part de dalt i amb tres obertures amb balconet, que no li acabo de veure el què si no és que vol recordar una antiga façana amb tres forats dalt de tot (el més normal seria que, per fer la galeria, haguessin fet un muret baix amb barana, no tota una paret que no està ni coberta per dalt!). Bé, són suposicions meves. Tant si és l'una com l'altra, o com si no és cap de totes dues, la podem donar per desapareguda també... --Enric (discussió) 15:11, 11 feb 2013 (CET)
thread_title: Elements no trobats